runetrust/blame-folketinget-dk huggingface dataset:
Flemming Kofod-Svendsen (KRF), 2000-01-20:
Vi finder også, det er naturligt, at når vi har mulighed for at danne frie skoler, man kunne sige alternative skoler til den offentligt finansierede skole, yder man selv en vis betaling, og så kan vi igen drøfte, hvor meget man dér skal yde, men der skal være betydelige offentlige tilskud, ellers vil muligheden for at danne en privat skole blive illusorisk.
Kristian Jensen (V), 2016-10-26:
Det er vigtigt for mig at understrege, at selv om dagens forespørgselsdebat drejer sig om spørgsmålet om Aleppo, er der en lang række andre konfliktzoner i Syrien, hvor borgere også bliver udsat for overgreb, hvor områder bliver afskåret fra humanitær nødhjælp, og hvor der er tilsvarende humanitære katastrofer, men dog ikke i den samme skala som den, vi ser i Aleppo.
Henrik Dahl (LA), 2016-05-26:
Det er en realitet, vi ikke altid planlægger for, og den skaber rigtig mange konflikter, fordi man skal forlige bymenneskers relativt æstetiske tilgang til det åbne land med den befolkning, der allerede er der, og som måske har en mindre æstetisk og mere praktisk tilgang til at arbejde og leve i områderne.
Lars Barfoed (KF), 2002-03-22:
Det er jo sådan, tror jeg vi er enige om, at der er en vis nedre grænse for, hvor lille en virksomhed kan være, for at det stadig er meningsfuldt at have et sådant organiseret sikkerhedsapparat og en valgt sikkerhedsrepræsentant, og der mener vi altså, at den nedre grænse snarere er 10, end den er 5.
Peter Skaarup (DF), 1999-02-09:
Det skal efter vores opfattelse i Dansk Folkeparti ikke være sådan, at NATO i tide og utide skal gå i gang med at deltage i forskellige aktioner rundt omkring, men det, vi gerne vil forbeholde os retten til, er, hvis der er en aggressor, f.eks. Saddam Hussein eller en anden vanvittig diktator et eller andet sted rundt omkring i verden, der overfalder et andet land, begynder at slagte løs af det lands borgere, så skal det ikke være sådan, at NATO ikke har muligheden for at gå ind i en sådan konflikt, hvis Rusland f.eks. i FN's Sikkerhedsråd skulle nedlægge veto. Så er USA kommet med et sikkerhedsforslag til fremtiden, der hedder triple crown, hvor vi i Dansk Folkeparti må sige, at vi synes faktisk, at det en ganske fornuftig tankegang at gå i gang med fra og med 50-års-jubilæet.
Christina Egelund (LA), 2015-11-16:
Sluttelig foreslås en forenkling og en modernisering af anklagemyndighedens påtalekompetencer, så retsplejeloven alene fastlægger et udgangspunkt om, at politidirektøren behandler straffesager i første instans og statsadvokaten påtaler ankesager i landsretten.
Karen Jespersen (S), 2000-02-24:
af finanslovaftalen for 1999 mellem regeringspartierne, venstre, det konservative folkeparti, centrum-demokraterne og kristeligt folkeparti forslag om, at der med henblik på imødegåelse af overtrædelse af skatte- og afgiftslovgivningen oprettes et register over fysiske og juridiske personer, der har påført eller forsøgt at påføre det offentlige betydelige tab af skatter og afgifter.
Finn Sørensen (EL), 2018-10-23:
Derudover er der en del juridiske uklarheder, som især Danske Advokater har påpeget, og da ministeren ikke vil ændre lovforslaget efter den, synes jeg, meget grundige kritik, der kommer fra Danske Advokater, så må vi jo gå ud fra, at det, man foretager sig, er helt bevidst.
Morten Østergaard (RV), 2016-12-05:
Grunden til, at det er lidt sjovt, at netop hr. Jakob Engel-Schmidt spørger, er jo, at da jeg i valgkampen foreslog, at vi skulle lade alle boligskatterne følge med prisudviklingen i stedet for det, folk havde oplevet, nemlig den galoperende grundskyld, som jo kom under det skattestop, som også hr. Jakob Engel-Schmidt har stået vagt om som det eneste saliggørende for boligejernes tryghed, så sagde jeg: Nej, skal vi ikke bare lade den følge med priserne? Og så skal jeg love for, at reaktionen kom prompte: Der var ingen grænser for, hvilken usikkerhed det skabte for boligejerne.
Per Clausen (EL), 2010-06-04:
Det andet spørgsmål, jeg godt vil stille hr. Steen Gade, er: Mener hr. Steen Gade, at når vi ser bort fra juraen – det er bare sådan noget juridisk pjat – så er miljøproblemerne løst i Østerild, så er Østerild den bedste løsning?
Peter Hummelgaard (S), 2025-10-22:
Som ordføreren også er bekendt med, har vi også nedsat en ekspertgruppe, der lige nu sidder og arbejder med, og også, efter hvad jeg hører, inden længe vil fremkomme med sine anbefalinger til ændringer af offentlighedsloven, og så må vi jo tage den politiske drøftelse derfra.
Jens Joel (S), 2014-11-11:
Som Venstres ordfører allerede har redegjort for, er det her jo en del af implementeringen af den vækstaftale, som blev indgået før sommerferien blandt et bredt udsnit af Folketingets partier, og som jo handlede om at tage hånd om den udfordring, vi stod med, nemlig at PSO'en var steget mere, end vi havde forudsat i energiforliget, og derfor var der nogle virksomheder, der var udsat for en konkurrence, sådan at vi syntes, vi gerne ville give dem en håndsrækning.
Line Barfod (EL), 2008-04-23:
Det ligger altså som et ansvar på ministeren, om man ønsker at finde løsninger på den her konflikt - og om man mener, at der er et ligelønsproblem og et lavtlønsproblem, der skal løses, og at man derfor sender flere penge, som man så kan forhandle om, eller om ministeren faktisk foretrækker, at der bliver ved med at være et ligelønsproblem og lavtlønsproblem, og at man ikke får løst den nuværende konflikt.
Dina Raabjerg (KF), 2025-02-20:
Jeg har jo siddet i byrådet i Ikast-Brande, bl.a. med gode folk fra Dansk Folkeparti, og i al den tid, jeg kan huske, har DF stemt for alle de solcelleprojekter, der nogen sinde været, i byrådet, og jeg har i et opslag på Facebook fra januar i år kunnet læse, at man gerne vil samle al VE-udbygningen i en stor energipark.
Joachim B. Olsen (LA), 2012-05-30:
Forskellen på hr. Per Clausen og mig er måske, at jeg har lidt større tillid til, at menneskeheden nok skal overkomme de udfordringer, menneskeheden står over for, og at det sagtens kan gøres på en måde, så stadig flere mennesker kan få del i den velstand, som markedsøkonomien jo har været langt mere effektiv til at bidrage til end den socialisme, som hr. Per Clausen er fortaler for – men det er jo en anden diskussion.
Simon Emil Ammitzbøll (RV), 2008-04-10:
Der skal ikke være nogen tvivl om, at vi synes, terrorister selvfølgelig skal, jeg var lige ved at sige overvåges af efterretningstjenesten, de skal i hvert fald fanges, de skal helst dømmes, og hvis der er tale om terrorister, der ikke er danske statsborgere, skal de selvfølgelig også kunne udvises.
Anders Fogh Rasmussen (V), 2008-10-09:
Socialdemokraternes tanker om skattepolitikken er jo meget, meget tankevækkende, for fru Helle Thorning-Schmidt forsøger at fremstille det sådan, at Socialdemokraterne bare vil sløjfe nogle skattelettelser, som ingen endnu har mærket, og det kan vel ikke være så slemt, siger fru Helle Thorning-Schmidt.
Peter Hummelgaard (S), 2020-11-11:
Men for at det samfundsøkonomisk selvfølgelig hele tiden både er rimeligt og kan løbe rundt, og for at vi kan opretholde det velfærdssamfund, vi har i dag, synes jeg også, at der er en rimelighed i, at ydelserne målrettes dem, der har det største behov.
Marlene Harpsøe (DF), 2009-02-17:
Jeg fik ikke lige hørt, om fru Karen Hækkerup fik sagt ordet samfundstjeneste, men jeg er i hvert fald bevidst om, at fru Karen Hækkerup i medierne har givet udtryk for, at Socialdemokraterne går ind for at idømme unge samfundstjeneste i langt højere grad.
Karen Hækkerup (S), 2006-10-26:
Forbrugerrådet påpeger i sit høringssvar, at det meget gerne også vil have ret til at rejse sådanne sager, og rådet giver nogle gode eksempler på, hvilke sager man kunne forestille sig ikke ville blive rejst, hvis det kun er Forbrugerombudsmanden og ikke Forbrugerrådet, som kan rejse sager.
Frank Jensen (S), 2004-10-07:
For det er jo nogle spekulationsmuligheder, at man kan undslå sig beskatning i Danmark af et overskud, der er tjent i Danmark, ved, at man trækker underskuddet fra udlandet herind i det danske beskatningssystem, eller ved, at man sørger for, at man sætter prisen kunstigt op på nogle produkter, man har købt hos et datterselskab, man har placeret i udlandet.
Rune Lund (EL), 2018-01-16:
Dog er en enkelt dansk statsborger dømt for betleri efter de nye bestemmelser, men samlet set finder Gadejuristen – og det er det, jeg godt kunne tænke mig at få fru Christina Egelunds kommentar til – at meget tyder på, at de tiltag, som regeringen og Folketinget gennemfører mod utryghedsskabende lejre, administreres diskriminerende.
Charlotte Dyremose (KF), 2014-02-27:
Det skal jeg heller ikke sige mange ord om, andet end at jeg også lige vil nævne de her 4. Maj Kollegier, som vi sætter stor pris på, og som den nuværende regering også lægger op til at vi kan fastholde som de mindesmærker, de er, til ære for vores frihedskæmpere.
Lisbeth Bech Poulsen (SF), 2015-04-30:
Vi er alle sammen enige om, at transporten står for en stor del af udledningen af CO2, de fleste af os er enige om, at vi skal være fri for fossile brændsler i 2050, og de fleste af os herinde er også enige om, at vi gerne vil give et incitament til, at folk skal købe elbiler, indtil markedet så at sige kan stå på egne ben.
Karsten Lauritzen (V), 2020-04-28:
Og hvis vi bliver enige om, at det er der ikke nogen steder, stemmer vi naturligvis for, men hvis der skulle være nogle steder, hvor borgerne faktisk har nogle fornuftige pointer, synes jeg, at vi skal kigge på dem i fællesskab og se, om de er rimelige, og finde en fair løsning.
Trine Bramsen (S), 2014-01-31:
Jeg synes, det lyder som et rigtig interessant forslag, og det er i tråd med Socialdemokraternes holdning til det her forslag, som handler om at forebygge og sikre, at mennesker møder op i retssalen, så man ikke skal efterbehandle sagerne og efterfølgende straffe folk for, at de ikke er mødt op.
Rosa Lund (EL), 2012-05-15:
Vi er helt enige med regeringen i, at det vigtigste er at sørge for, at alle unge har mulighed for at tage en uddannelse, at den vigtigste opgave er at sørge for, at alle unge kan tage en uddannelse, uanset hvor mange penge ens forældre tjener, og uanset hvad det er for en uddannelse, man starter på.
Lone Dybkjær (RV), 2007-05-11:
Det andet er, at man selvfølgelig kan undre sig over, at man i ligebehandlingsåret laver en ændring af cirkulæret, hvor man altså nægter at nævne alder, køn, race, religion eller etnisk tilhørsforhold, som man dog har gjort i tidligere cirkulærer.
Ole Stavad (S), 2002-10-22:
Jeg forstår simpelt hen ikke, at fru Anita Knakkergaard kan sige eller tro på, at vi ved at isolere os i det nordiske, både hvad angår Europa, EU, de baltiske lande og Rusland, dermed er med til at øge vores indflydelse. Min indgang er den stik lodret modsatte, nemlig at hvis vi lægger kræfterne sammen med nogle, som vi langt hen ad vejen er enige med, så vil vi kunne have vægt i et internationalt samarbejde, og så vil vi i øvrigt kunne være med til at løfte de baltiske lande og andre lande omkring Østersøen, der har behov for det, hurtigere, end mulighederne ellers ville have været for det.
Birthe Rønn Hornbech (V), 2005-11-16:
Vi må ikke kunne bebrejdes, at vi har overset noget, men vi må heller ikke kunne bebrejdes, at vi solgte al frihed for at opnå en sikkerhed, der aldrig kan blive hundrede procent, så længe vi har at gøre med fanatiske mennesker, der er parate til at sprænge sig selv i luften for at få luft for det had, som allerede er gået ud over tusinder af uskyldige mennesker.
Henrik Dahl (LA), 2018-11-29:
Min besvarelse skal for det første forstås på den måde, at der er nogle problemer i vores uddannelsessystem, som ikke er løst, og indtil den dag kommer, hvor de her problemer måtte blive løst, kan jeg slet ikke – som i slet ikke – se for mig, at uddannelse kan give point i forhold til permanent opholdstilladelse.
Anders Fogh Rasmussen (V), 2008-02-20:
Både hr. Naser Khader og jeg kender integrationsministeren, og på den baggrund tør jeg fastslå, at jeg tror, at integrationsministeren i et meget direkte sprog har fortalt den pågældende, hvad hun mener om hans deltagelse i en demonstration organiseret af en antidemokratisk organisation, Hizb-ut-Tahrir.
Kristian Thulesen Dahl (DF), 2001-10-25:
Og hvis det er således, at Taiwan indgiver en visumansøgning, så præsidenten kan indrejse i Danmark i et kort tidsrum for at modtage den pris, der er stillet i udsigt, er det så at hjælpe Taiwan at sige: Ja, det kan I godt søge om, men vi afslår?
Ellen Trane Nørby (V), 2016-05-11:
Jeg vil gerne gøre opmærksom på det svar på spørgsmål 189, der ligger til udvalget, hvor der klart bliver redegjort for, hvorfor det ikke er i strid med grundloven, og også at forældrene jo har muligheden for, hvis de ikke ønsker at have deres børn i det her tilbud, at gå ned til distriktsskolen, en anden skole, spørge skolelederen, om deres børn har det niveau, der skal til, for at kunne blive optaget i en almindelig klasse.
Finn Sørensen (EL), 2012-03-29:
Jeg har stillet adskillige spørgsmål til adskillige ordførere for at få opklaret, hvad der er den saglige begrundelse for, rent indholdsmæssigt i forhold til lægekonsulenternes rolle, at det spørgsmål skal udskydes til nogle forhandlinger om førtidspension og fleksjob.
Line Barfod (EL), 2004-11-30:
I udvalgsarbejdet må vi se, om vi kan få tid til at arbejde videre og få at høre, hvilke indvendinger De Radikale i øvrigt har, så der måske blandt de partier i Folketinget, der støtter muligheden for folkeafstemninger, på et tidspunkt kan udkrystallisere sig et fælles forslag til, hvordan det kan gennemføres.
Aase D. Madsen (DF), 2000-10-31:
I debatten om nedsættelse af den kriminelle lavalder i Danmark henviser politikerne her i Danmark ofte til, at vi skal følge de andre nordiske lande på dette område, men det er måske bare en afværgedagsorden, hvor henvisningen til de andre lande måske bruges til at undgå at gøre noget effektivt
Frank Aaen (EL), 2005-04-12:
Dertil vil jeg sige, at vi er nødt til at botanisere lidt mere i, hvad det var, regeringen fandt ud af der var galt med det gamle lovforslag, som har ført til det nye, sådan at vi er sikre på, at det nye effektivt har lukket de huller og løst de problemer, der var i det gamle lovforslag.
Alexander Ryle (LA), 2025-04-08:
Så er der den anden del, der handler om, at når vi laver en digitaliseringsstrategi, som jo ikke har så meget med teleområdet at gøre, i hvert fald i det, vi har besluttet i den seneste, bruger vi en masse penge, men de penge er ikke fokuseret på det, der måske er allervigtigst.
Flemming Kofod-Svendsen (KRF), 2001-06-01:
Så sammenligner man, når vi skal have etableret 1.000 pladser eller 1.500 pladser, og det er der jo bred enighed om, så er dette forslag billigere, end hvis man ikke etablerer det efter den model. Den eneste model, der vil være billigere, er intet at lave, men jeg har ikke indtryk af, at Socialdemokratiets politik er, at ventelisterne skal blive længere og længere.
Pernille Rosenkrantz-Theil (S), 2022-06-07:
Regeringen mener, det er vigtigt, når vi diskuterer materialer i undervisningen, at de pædagogiske hensyn er dem, der vejer tungest, og at det giver et handlerum til at træffe de beslutninger, der passer til den enkelte skole, den enkelte klasse og de enkelte elever, og at det derfor ikke er noget, vi som sådan beslutter centralt fra.
Dennis Flydtkjær (DF), 2017-10-10:
Men det er også noget, der har været noget debat om her inden førstebehandlingen, så jeg vil bare opfordre til – det synes jeg er oplagt – at man, hvis der er nogle aktører, som sidder og synes, at vi ikke rammer balancen, tager fat i Folketingets Skatteudvalg under udvalgsbehandlingen, så vi også kan få kigget på den del.
Sophie Løhde (V), 2025-12-09:
Den gode nyhed er så, at vi til den tid ikke behøver at benytte os af forslagsstillernes model om at gå i gang med at skrive et lovforslag og alt det, men at vi i stedet vil kunne forhøje thc-grænsen uden først at skulle fremsætte og vedtage et lovforslag, inden forhøjelsen kan træde i kraft, via en bekendtgørelsesændring, og det ser jeg frem til det videre samarbejde omkring.
Pelle Dragsted (EL), 2025-05-15:
Og selvfølgelig kan man da, når man kan se, at renten i Nationalbanken ændrer sig, give en generel rådgivning til alle kunderne om, at det måske nu er en god idé at flytte ens penge på anfordringskontoen, hvor der er 0 pct. i rente, til en anden konto.
Helen Beim (S), 2001-05-21:
Vi har netop hørt miljøministeren på meget grundig vis gennemgå de mange tiltag, der er gjort fra dansk side, så vi hele tiden udøver et stort, konstant pres, både nationalt og internationalt, for at få meget mere styr på den utrolig store mængde kemikalier, som markedsføres og indgår i vores hverdagsliv.
Peter Skaarup (DF), 2001-03-22:
Det burde vel også være Enhedslistens opfattelse, at de lande, der i den grad er ude efter deres egne borgere, ikke beskytter dem mod antisemitisme, burde da være nogle lande, om hvilke vi så på forhånd siger: Dem vil vi ikke være med til at have ind i Europarådet.
Mogens Lykketoft (S), 2008-12-16:
Uanset om det måske i visse kredse kan skade udenrigsministeren, er jeg nødt til at sige, at jeg faktisk var enig med ham i stort set alt, hvad han sagde heroppefra, og at jeg ikke har det store behov for at føje til, bortset fra at jeg noterer mig, at forslagsstillerne har hentet deres nyere inspiration fra John McCain.
Christine Antorini (S), 2009-12-02:
Som fru Kirsten Brosbøl sagde, er det jo fuldstændig korrekt, at dilemmaet – i hvert fald i forhold til hvad det er, der skal ske videre frem - er, at regeringen ikke ønskede at tage den langsigtede diskussion om prioriteringerne på universitetsområdet, fordi globaliseringsaftalen udløber i 2012, og at det, når vi snakker om universiteter og om forskning, har mindst et 10-års-perspektiv.
Karina Lorentzen Dehnhardt (SF), 2010-02-05:
Hvis vi havde personale, der var frisk og veludhvilet og havde tid til den gode samtale med de indsatte, hvis vi havde ordentlige beskæftigelses- og uddannelsesmuligheder for de indsatte, tror jeg, vi kunne komme langt med hensyn til at forebygge, at den her uønskede adfærd opstod.
Per Dalgaard (DF), 2009-11-24:
Der skal ikke herske tvivl om, at netop breddeidrætten er et af de vigtigste idrætspolitiske emner, og at Dansk Folkeparti er meget opmærksom på, at den så vidt muligt skal styrkes rundtom i landet, således at vi oplever en masse mennesker – såvel børn, unge som ældre – der får en øget livskvalitet og et sundere liv ved at dyrke motion.
Anne Baastrup (SF), 2004-12-09:
Derudover kommer der efteruddannelse, ændringer af lokaler osv. Jeg spurgte fru Rikke Hvilshøj om, hvilke overvejelser regeringen havde gjort sig i den anledning, og der var det helt klart, at hun mente, at kommunekasserne var store nok til sagtens at kunne håndtere det her.
Marcus Knuth (KF), 2021-05-10:
Men hvis det er sådan, som hr. Sikandar Siddique siger, at man er født og opvokset her og rent faktisk har taget Danmark til sig og kan det danske sprog og bidrager – nu brugte ordføreren selv det ord – og selvfølgelig ikke har begået kriminalitet, så kan man jo godt få det danske statsborgerskab, hvis man søger om det og Folketinget vel at mærke bakker op.
Hans Hækkerup (S), 2000-12-08:
Her er der en flade mellem PET og FE, og derfor er det også klart, at i forbindelse med PET-undersøgelsen har vi også sagt, og det har justitsministeren sagt her fra talerstolen, at i det omfang der i forbindelse med undersøgelsen er ting, der berører Forsvarets Efterretningstjenestes virksomhed, så skal det selvfølgelig også inddrages i undersøgelsen.
Nikolaj Villumsen (EL), 2017-12-01:
Til gengæld undrer det mig enormt meget, at udenrigsministeren i sin egenskab af formand for Ministerkomiteen i Europarådet her i det kommende halve år ligesom har kastet sig ind i den her kamp mod Menneskerettighedsdomstolen og desværre fået opbakning fra den ungarske regering, som ærlig talt har ondt i menneskerettighederne.
Mai Henriksen (KF), 2012-05-10:
Der bliver nævnt en række forslag, bl.a. at der bliver skabt grønne job, og der vil jeg jo fra konservativ side sige, at det bare var rigtig godt, at regeringen forhandlede en energiaftale på plads med Konservative og Venstre, for havde det ikke været for os, havde man jo fået et førsteudkast, som havde betydet, at en række job var blevet nedlagt, fordi en række produktionsvirksomheder var blevet nødt til simpelt hen at lukke.
Dorte Bennedsen (S), 1998-12-08:
Der er ikke ekstra sociale rettigheder knyttet til statsborgerskabet, så når hr. Nødgaard taler om, at det koster, så kan der kun være én forklaring, og det er, at hr. Nødgaard mener, at denne gruppe overhovedet ikke skal have lov til at opholde sig i Danmark, og at der slet ikke skal være tale om, hvorvidt de skal have statsborgerskab eller de ikke skal have statsborgerskab.
Mogens Jensen (S), 2008-02-19:
Som jeg forstod velfærdsministeren - jeg ved ikke, om hr. Søren Espersen hørte det - så sagde hun jo klart, at der er i 2006 blev lavet en aftale mellem hjemmestyret og Velfærdsministeriet om, at al den viden og knowhow, de eksperter, vi har på det her område, kan stilles til rådighed for den her indsats, og det er vel sådan set det, vi kan tilbyde.
Kristian Jensen (V), 2017-12-08:
Beregningen af det demografiske træk tager ikke højde for, om vi tilrettelægger arbejdet i den offentlige sektor mere effektivt, smartere og organiserer den offentlige sektor bedre, ligesom beregningerne heller ikke tager højde for, at ny teknologi kan ændre den måde, vi bruger midlerne på i den offentlige sektor.
Lars Løkke Rasmussen (V), 2017-01-31:
Det er udenrigsministerens ressort, og for detaljer skal jeg henvise til ham, men vi arbejder intensivt på at forstå rækkevidden af de beslutninger, der er truffet, og i det omfang, de rammer, selvfølgelig også at afbøde konsekvenserne af dem.
Margrete Auken (SF), 2004-03-26:
Odenseforsøget viser, at man altså får vistnok 20 pct. flere op at cykle i Odense, fordi man har givet gode vilkår. Det har man jo kunnet, fordi man har øget deres fremkommelighed og også deres tryghed, for det er også en vigtig del af det her.
Theresa Berg Andersen (SF), 2020-04-30:
Men derfor kan jeg alligevel godt glæde mig over, at man sammen med regeringen og en lang række af Folketingets partier har indgået den her aftale om at sætte en kæp i hjulet på de virksomheder, som helt skruppelløst har profiteret på nogle helt urimelige lånevilkår.
Charlotte Dyremose (KF), 2008-11-18:
Vi kunne godt have ønsket os, at man havde turdet tage tyren ved hornene og i højere grad havde sørget for særlig at hjælpe dem, der har behov for det, og ikke bare havde sagt, at det hele skal være for alle, men at det godt kan være, at det er for alle, men at det altså er målrettet dem, der har de største behov.
Pia Gjellerup (S), 2006-04-19:
Det kan jo ikke komme bag på nogen, at det også ville være et element, som kunne inddrages her, fordi der står »om mulige dispensationer«, men vi kan forstå, at aftalen betyder, at lige netop det emne, som den radikale ordfører rejser, og som vi må forvente, at den konservative ordfører, som har nævnt det i offentligheden og netop har fremdraget det som noget, der ikke ville kunne give dispensation, også vil rejse.
Jens Heimburger (KF), 1998-06-17:
Vi må sige til langt størstedelen af børnefamilierne, de dér 95 pct., hvis det tal holder, som står i redegørelsen, at de må klare sig selv, og det, vi skal sørge for herinde i Folketinget, er i virkeligheden, at de ikke bliver tæppebombet med nye skatter og afgifter, så det bliver endnu sværere at klare sig selv.
Karen J. Klint (S), 2014-01-15:
Den sag, vi står med i dag, tror jeg alle kender ret godt – også fra medierne – men den har jo baggrund i, at vi, da loven i sin tid blev lavet, ikke var opmærksomme på, at der også er nogle ægteskaber, der bliver afbrudt efter ret kort tid på grund af dødsfald hos den ægtefælle, der er dansk statsborger.
Tom Behnke (KF), 2011-12-20:
Det var vi, og vi har argumenteret imod ved flere lejligheder, og det har jeg også selv gjort, men vi blev overbevist om, at det var det rigtige at gøre, vi blev overbevist om, at det var nødvendigt at sætte den kriminelle lavalder ned til 14 år, og så gjorde vi det; så lagde vi stemmer til, at den blev ændret, og vi satte den ned til 14 år.